Apstiprinu:

/Valdis Čunka/

Latvijas Novusa federācijas prezidenta vietnieks

# NOLIKUMS

**LATVIJAS 2021.GADA ATKLĀTAJAM DUBULTSPĒĻU ČEMPIONĀTAM NOVUSĀ JAUKTAJIEM PĀRIEM**

1. **Mērķis un uzdevumi**

Mērķis – popularizēt novusa sportu Latvijā un paaugstināt novusa spēlētāju meistarību. Uzdevums – noskaidrot 2021.gada labākos Latvijas jauktos dubultspēļu pārus.

# Vieta un laiks

Sacensības notiek pēc Latvijas Novusa federācijas prezidija lēmuma, **2021.gada 16. oktobrī**, jaukto pāru konkurencē. Sacensību kārtu skaits un vieta tiks noteikta pēc pieteikumu saņemšanas.

# Sacensību vadība

Sacensības organizē LNF prezidijs un vada galvenais tiesnesis Juris Pūpols.

# Dalībnieki, sacensību kārtība

Sacensībās var piedalīties neierobežots pāru skaits, bez sporta klases ierobežojuma, kuri līdz **2021.gada 16.oktobrim ir pilnībā vakcinēti vai izslimojuši ar Covid – 19** ( jāuzrāda derīgs sertifikāts) un ir pieteikuši savu dalību čempionātā. LNF licence nav nepieciešama.

Pārus veido paši sportisti. Sacensības notiek spēlējot pēc Šveices sistēmas 4 setos.

Sacensībās drīkst spēlēt tikai ar marķētām ripām.

Dalībnieki tiek pielaisti pie spēles, ja ir ievērots Novusa spēles noteikumu 3.punkts

/dalībnieka tērps/. Īpaši tas attiecas uz apaviem.

Spēlētājiem nav atļauts spēles laikā mainīt ripu un kiju, ja tie nav bojāti.

Sacensību laikā var notikt fotografēšana un filmēšana, un uzņemtais materiāls ievietots publiskā vidē.

# Uzvarētāju noteikšana

Sacensības notiek pēc LNF apstiprinātiem noteikumiem 4 setos. Par uzvaru (3-0; 3-1) – divi punkti, par neizšķirtu (2-2) – viens punkts, par zaudējumu (0-3; 1-3) – nulle punktu.

Ja diviem pāriem, kuri izcīnījuši visvairāk punktu, ir vienāds punktu skaits, tad, čempionu pāra noteikšanai notiek pārspēle 5 setos. Pārējos gadījumos vietas nosaka sekojoši:

* pēc Buholca koeficenta (visu pretinieku punktu summa);
* pēc nepilnā Buholca koeficenta (visu pretinieku punktu summa mīnus mazākā p-tu summa);
* pēc iegūto punktu summas pēdējās 2 kārtās, 3 kārtās u.t.t.

# Apbalvošana

Pirmo trīs vietu ieguvēji pāri tiek apbalvoti ar attiecīgas pakāpes medaļām un diplomiem .

4.- 6.vietas ieguvēji pāri ar diplomiem.

1. **Uzņemšanas noteikumi**

Visus izdevumus, kas saistīti ar dalībnieku ierašanos un uzturēšanos sacensību vietās, sedz komandējošā organizācija vai paši dalībnieki.

# Sevišķie noteikumi

#  Sacensībās drīkst piedalīties tikai tie sportisti kuri līdz 16.oktobrim ir pilnībā vakcinēti vai izslimojuši Covid- 19 . Līdzi jābūt derīgam sertifikātam un personu apliecinošam dokumentam.

# Pieteikumi

Pieteikumus sūta sporta kolektīvi vai paši spēlētāji sacensību galvenajam tiesnesim **Jurim Pūpolam** uz e-pasta adresi juris.pupols@inbox.lv līdz 2021.gada **3.oktobrim**, telefons informācijai 26432812.

VĒLĀK IZSŪTĪTI PIETEIKUMI, KĀ ARĪ PIETEIKUMI PA TELEFONU, NETIKS PIEŅEMTI!

Pieteikumi jāaizpilda pēc pievienotā parauga. Pieteikumā jānorāda kontaktpersonas vārds, uzvārds, e-pasta adrese, telefona Nr. Individuālajiem pieteicējiem jānorāda telefona Nr.un e- pasta adrese.

Paraugs

|  |  |  |  |  |  |
| --- | --- | --- | --- | --- | --- |
| Nr. | Uzvārds, vārds | Dzimš. dati | Pilsēta/novads |  | Kolektīvs |
| 1 | Salmiņš Jānis | 12.12.1982. | Limbaži |  | OC „Limbaži” |
| Kalniņš Jānis | 01.01.1971. | Limbaži |  | OC „Limbaži” |
| 2 | Mežulis Jānis | 04.04.1944. | Limbaži |  | OC „Limbaži” |
| Kārkliņš Jānis | 11.11.1951. | Limbaži |  | OC „Limbaži” |

# LNF valde